İLK QIRIMTATAR MİLLİY QURULTAYINIÑ 105. SENELİGİ
Першому Курултаю кримськотатарського народу – 105 років
105 sene evel 1917 senesi dekabr ayınıñ 9-ında (eski taqvimge köre noyabr ayınıñ 26-sında) Bağçasaray şeerindeki Han sarayında İlk Qırımtatar Milliy Qurultayı çalışmağa başladı. Bu vaqia, qırımtatar milliy areketiniñ 1917-1921 ss. inqılâp devrindeki faaligini yükseltti; bozulğan, amma 1783 sene Qırımda rusiye imperatorlığınıñ yapqanı evelki 134 senelik basımlar, taqpiler, sürgünlik ve Qırım hanlığını yoq etüv neticesinde qırılmağan Qırımnıñ tamır halqınıñ özüni tanımağa istegini ve devlet ıntıluvlarını qayd etti. İlk Qırımtatar Milliy Qurultayınıñ teneffüslernen beraber oturışı 18 kün devam etti – 1917 senesi dekabr ayınıñ 26-sına qadar. Noman ÇELEBİCİHAN, Cafer SEYDAMET, Seyitcelil HATTAT, Abdul Hakim HİLMİ, Zaredin EFENDİ, Şefiqa ĞASPRALI ve Amet ÖZENBAŞLIdan ibaret olğan Prezidium saylandı. Oturışlar vaqtında Qırımnıñ devlet trazı, qırımtatarlarnıñ yardımadanıñ başqa cemiyetlerinen münasebetleri, qanunlarnı yataruv, qanun yaratıcı ve qanun yerine ketirici akimiyet organlarını teşkil etüv kibi meseleler al etildi. Qurultay, Qırım Halq Cumhuriyetini ilân etti, Qanunnamesini tasdıqladı ve Qurultaynıñ reberligini milliy parlament olaraq sayladı. Qanunnamede devlet tarzınıñ demokratik maddeleri, şu cümleden umumiy saylav aqqı, unvanlar ve al imtiyazlarını yoq etüv, erkerler ve qadınlarnıñ teñ uquqlığı qayd etidli. Milliy ükümetniñ (Direktoriya) Başı saylanğan Noman ÇELEBİCİHAN, İsveçre kibi bir devlet qurmaq ıntıluvını bildirdi: “Qırımnıñ halqları birlikte güzel bir demet olalar, er bir halq içün teñ aqlar ve şartlar olmalılar”. Ukrain Merkeziy şurasınıñ azaları ve şahsen Sımon PETLÜRA Qurultaynı tantanalı tarzda hayırladılar. İlk Qırımtatar Milliy Qurultayınıñ tasdıqlağanı qararlarnı yerine ketirilmedi. 1918 senesi yanvar ayı boyunca bolşevikli Petrohradnıñ reberlik yapqanı ve yerli rus fırqalarınıñ destek etkenleri ordular, Qırımnı zapt ettiler. Qırımtatar milliy areketiniñ çoq faalcisi, ayrıca Noman Çelebicihan, bolşevik terrorınıñ qurbanı oldı. **** Şu anda Qırımtatar Milliy Qurultayı – milliy toplaşuv, qırımtatarlarnıñ içtimaiy-siyasiy, içtimaiy-iqtisadiy, medeniy ve yaşayışının başqa saalarınıñ müim meselelerini çezmek içün devren toplanğan qırımtatar halqınıñ baş temsiliy teşkilâtıdır. Qurultay, sessiyalar arasındaki devirde qırımtatarlarnıñ yuqarı vekaletli tek organı olğan Qırımtatar Milliy Meclisiniñ faaliyetiniñ esas yönelişlerini ve şekillerini tesbit ete. Meclis ve Qırımtatar Milliy Qurultayınıñ satusı, Ukraina Yuqarı Şurasınıñ 2014 senesi mart ayınıñ 20-sindeki № 1140-VII “Ukraina Yuqarı Şurasınıñ, Ukraina Devletiniñ terkibinde qırımtatar halqınıñ aqlarınıñ kefaletine dair Bildirüvi aqqında” qararınen tasdıqlandı. Ukrainanıñ tamır halqlarınıñ vekillik organlarınıñ uquqiy statusı, Ukraina Yuqarı Şurasınıñ 2021 senesi iyül ayınıñ 1-inde tasdıqlağanı “Ukrainanıñ tamır halqları aqqında” Ukraina Qanunınen tesbit etilir. 2014 senesi mart ayınıñ 29-ında Bağçasaray şeerinde Qurultaynıñ soñ nevbetten tış sessiyası keçirildi. Rusiye Federatsiyasınıñ Qırım Muhtar Cumhuriyetini ve Aqyar şeerini işğal etkeni şartlarda qırımtatar halqınıñ vekillik organlarınıñ kelecek faaliyeti imkânsız oldı. Aprel ayınıñ 26-sında rus “Qırım yuqarı makemesi”, Qırımtatar Milliy Meclisini aşırıcılı bir teşkilât olaraq tanıp, rfnıñ topraqlarında onıñ faaliyetini yasaqladı. * İç bir şübe yoq ki, terkibinde ukrainalılarnen beraber qırımtatarlar da cesür tarzda cenkleşken Ukaina Silâlı Quevtleriniñ Qırımnı işgalden azat eteceginen beraber yaqın kelecekte Qurultaynıñ vekillerini serbest saylavlar da keçiriliecek ve tamır qırımtatar halqınıñ eñ yuqarı milliy institutınıñ faaliyeti yañıdan başlaycaq. Ukrainanıñ ve qırımtatar halqınıñ tarihında böyle emiyetli bir vaiqanen hayırlayım! Ulu selefler, şu cümleden İlk Qırımtatar Milliy Qurultayınıñ tesisçileri ve vekillerinen ğururlanamız ve olarnıñ añına sayğı kösteremiz! Refat Çubarov, Qırımtatar Milliy Meclisiniñ başı 2022 senesi dekabr ayınıñ 9-ı, Kıyiv şeeri
105 років тому, 9 грудня 1917 року (26 листопада – за старим стилем), у Бахчисараї, в Ханському Палаці, розпочав свою роботу Перший Курултай кримськотатарського народу. Ця подія знаменувала підйом кримськотатарського національного руху періоду революції 1917-1921 років, засвідчила волю до самовизначення та державницькі прагнення корінного народу Криму, розтерзаного, але не зламаного за попередні 134 роки гонінь, переслідувань і вигнань, які здійснювалися колоніальною владою з часу захоплення російською імперією Криму в 1783 році і знищення Кримського ханства. Засідання Першого Курултаю кримськотатарського народу з перервами тривали 18 днів – до 26 грудня 1917 року. Було обрано Президію у складі Номана ЧЕЛЕБІДЖІХАНА, Джафера СЕЙДАМЕТА, Сеїтджеліля ХАТТАТА, Абдул Хакіма ХІЛЬМІ, Заредина ЕФЕНДІ, Шефіки ГАСПРИНСЬКОЇ та Амета ОЗЕНБАШЛИ. Під час засідань розглядалися питання державного устрою Криму, відносин кримських татар з іншими спільнотами  півострова, законотворчості, створення органів законодавчої та виконавчої влади. Курултай проголосив Кримську Народну Республіку, ухвалив Конституцію та обрав керівництво Курултаю як національного парламенту. В Конституції були закріплені демократичні засади державного ладу – загальне виборче право, скасування звань та станових привілеїв, рівноправ’я чоловіків та жінок. Номан ЧЕЛЕБІДЖІХАН, призначений Головою Національного уряду (Директорії), висловив прагнення будувати державу на зразок Швейцарії: «народи Криму разом складають чудовий букет, для кожного народу мають бути рівні права та умови». Курултай урочисто привітали члени Української Центральної ради і особисто Симон ПЕТЛЮРА. Втілити у життя рішення, ухвалені Першим Курултаєм кримськотатарського народу, не вдалося. Протягом січня 1918 року війська, керовані більшовицьким Петроградом та підтримані місцевими російськими партіями, захопили Крим. Багато діячів кримськотатарського національного руху, у тому числі Номан Челебіджихан, стали жертвами більшовицького терору. **** Нині Курултай кримськотатарського народу – це національний з’їзд, вищий повноважний представницький орган кримськотатарського народу, який періодично скликається для вирішення всіх суттєвих питань суспільно-політичної, соціально-економічної, культурної та інших сфер життя кримських татар. Курултай визначає основні напрямки та форми діяльності Меджлісу кримськотатарського народу – вищого повноважного представницько-виконавчого органу кримських татар в період між сесіями Курултаю. Статус Меджлісу та Курултаю кримськотатарського народу підтверджено Постановою Верховної Ради України № 1140-VII від 20 березня 2014 року «Про Заяву Верховної Ради України щодо гарантії прав кримськотатарського народу у складі Української Держави». Правовий статус представницьких органів корінних народів України визначається Законом України «Про корінні народи України», схваленого Верховною Радою України 1 липня 20221 року. Остання позачергова сесія Курултаю відбулася 29 березня 2014 року в Бахчисараї. Подальша діяльність представницьких органів кримськотатарського народу  в умовах окупації Російською Федерацією Автономної Республіки Крим та міста Севастополя виявилася неможливою. 26 квітня російський «верховний суд Криму» визнав Меджліс кримськотатарського народу екстремістською організацією та заборонив його діяльність на території рф. ***** Немає жодного сумніву, що невдовзі зі звільненням Криму Збройними Силами України, у складі яких разом з українцями мужньо воюють і кримські татари, знову відбудуться вільні вибори делегатів Курултаю та відновлено діяльність найвищого національного інституту корінного кримськотатарського народу. Вітаємо всіх зі знаменною датою в історії України та кримськотатарського народу! Пишаємося і висловлюємо повагу до пам’яті великих попередників – засновників і делегатів Першого Курултаю кримськотатарського народу! Рефат Чубаров, Голова Меджлісу кримськотатарського народу 09 грудня 2022 року, м. Київ